Kuljetuspalvelut - Janakkala
Etusivu » Ikääntyneiden palvelut » Kotona asumista tukevat palvelut » Kuljetuspalvelut
Kuljetuspalvelu voidaan myöntää pääsääntöisesti yli 65-vuotiaille. Palvelua myönnettäessä otetaan huomioon hakijan sosiaalinen ja taloudellinen tilanne.
Sosiaalihuoltolain mukaisia kuljetuspalveluja voidaan myöntää tukipalveluna:
henkilölle, joka ei saa kulkemiseen tukea muiden säädösten nojalla (esim. Kelan korvaukset)
henkilölle, jolla on ikääntymisen ja sairauksien vuoksi huomattavia liikkumisvaikeuksia
henkilölle, joka ei kykene käyttämään julkisia joukkoliikennevälineitä.
Sosiaalihuoltolain mukaisia kuljetuspalveluja voidaan myöntää asiointi- ja virkistysmatkoihin. Käyttöalue on Janakkalan kunta.
Kuljetuspalvelua ei ole tarkoitettu lääkärissäkäynti-, sairaala- tai kuntoutusmatkoihin, joihin on mahdollisuus hakea korvausta muun lainsäädännön mukaisesti esimerkiksi KELA:sta.
Invataksin käyttöoikeus on vain niillä henkilöillä, jotka eivät apuvälineiden tai muun erityisen syyn vuoksi kykene käyttämään tavallista taksia.
Kuljetuspalveluja haetaan kirjallisesti kuljetuspalvelujen hakemuslomakkeella. Hakemukseen liitetään ensisijaisesti kunnan fysioterapeutin toimintakyky lausunto. Palvelun myöntäminen perustuu tarveharkintaan ja hakijan taloudelliseen tilanteeseen. Mikäli tulo- ja/tai varallisuusrajat ylittyvät, sosiaalihuoltolain mukaista kuljetuspalvelua ei pääsääntöisesti myönnetä.
Tulo- ja varallisuusrajat:
A) Bruttotulo saadaan käyttämällä viimeksi vahvistettuja verotietoja.
tulot yhden hengen taloudessa 1250 €/kk
tulot kahden hengen taloudessa 2200 €/kk
B) Hakija itse ilmoittaa yhteenlasketun varallisuuden. Mikäli yhteenlaskettu varallisuus ylittää 20 000 euroa, hakija ei ole oikeutettu kuljetuspalveluun. Varallisuutena ei oteta huomioon asiakkaan omassa käytössä olevaa vakituista asuntoa.
Tassu-bussi
Janakkalassa toimii palveluliikenne Tassu-bussi. Kuljettaja on koulutettu ja ajoneuvon suunnittelussa on huomioitu iäkkäiden ja vammaisten asiakkaiden tarpeet. Kuljetuspalveluun oikeutetuilla henkilöillä (taksikortti) Tassu-bussin käyttö vähentää myönnettyä kuukausimatkamäärää, mutta matka on ilmainen eikä omavastuuosuutta siten peritä.
Tassu-bussin aikataulut ja reitit
Lisätiedot: puh. 040 764 6666
Kanta-Hämeen Kuljetuspalveluohje
Nettitilaustiedote asiakkaille
Nettitilaustiedote yhteisöille
Palautteet ja reklamaatiot -ohje tilaajatahoille ja asiakkaille